lv lv lv hbs_lat lv lv hbs_lat hu lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fi lv lv lt lv lv lv en lv lv lv lv lv lv ru lv lv lv hbs_lat lv lv hbs_lat hu lv lv lv lv en lv hbs_lat
Ēšanas traucējumi, informācija un atbalsts
Ēšanas traucējumi ir specifiski, kompleksi, potenciāli dzīvību apdraudoši psihiski traucējumi, ko raksturo izmainīta domāšana par uzturu un ēšanu, ķermeņa masu, formu un attiecīga uzvedība, kas tālāk ietekmē psihosociālo adaptāciju un somatisko veselību. Tā ir saslimšana, ko pacienti neizvēlas un vecāki neizraisa. Ēšanas traucējumi būtiski pasliktina gan saslimušā, gan ģimenes dzīves kvalitāti.
Jebkāda rīcība vai attieksme, kas norāda, ka svara zudums, diēta vai ēšanas kontrole kļūst par centrālo cilvēka dzīves jēgu, ir nopietns signāls diagnosticēt ēšanas traucējumus.
Izplatītākie un bīstamākie ēšanas traucējumi ir anoreksija (anorexia nervosa) un bulīmija (bulimia nervosa) Lasīt tālāk
Ēšanas traucējumi bieži ir nesaprasti, pārprasti, un to bīstamība tiek vērtēta pārāk zemu. Izpratnes trūkums un stigma, kas saistīta ar mentālo veselību,  ietekmē sabiedrības reakciju uz ēšanas traucējumiem. Lasīt tālāk
Ēšanas traucējumi- atpazīšana un ārstēšanas iespējas. 2022. gada 13. aprīļa Rīgas psihiatrijas un narkoloģijas centrs Dr. L. Lapiņas webināra "Ēšanas traucējumi - atpazīšana un ārstēšanas iespējas" ieraksts. Skatīt
Grāmata "Ēd taču beidzot normāli"
Izvairieties savu meitu/partneri kontrolēt, jo kontrole simptomu pastiprina, nevis mazina. Atturieties iejaukties un dodiet meitai/partnerei brīvību izlemt pašai par savu dzīvi, pat ja viņa izraugās citus ceļus, nekā jūs viņai novēlētu. Lasīt tālāk
Viss sākas nevainīgi – meitene vienkārši izlemj notievēt un izvirza sev par mērķi kādu noteiktu svaru, kas, viņasprāt, liks justies labāk. Kad meitene šo mērķi sasniedz, viņa tiešām sajūtas pārliecinātāka par sevi, drošāka, priecīgāka, tomēr šī izjūta ir īslaicīga un varētu teikt – maldinoša, jo viņas gadījumā stāsts jau nav par svaru, bet par viņas iekšējo izjūtu, par viņas emocionālo pasauli. Tāpēc drīz vien viņa atkal jūtas pa vecam. Un bieži vien tas ir brīdis, kad pazūd bremzes un sākas ceļš uz diagnozi. Meitene nosaka sev nākamo mērķi – jānotievē vēl mazliet, lai atkal justos labāk.
Un tad vēl mazliet, un vēl mazliet. Novājēšana kļūst pilnīgi nekritiska gan attiecībā uz savu izskatu, gan metodēm, ko izmanto. Meitenes priekšstats par to, kā viņa izskatās, kļūst izkropļots, viņai šķiet, ka visu laiku ir resna un neglīta, vai arī tādas viņai šķiet atsevišķas ķermeņa daļas, tāpēc process turpinās un viņa nevar apstāties. Arī tad, kad viņa izskatās kā no koncentrācijas nometnes iznākusi, viņa nespēj reāli novērtēt savu izskatu. Tas, kas dzen uz priekšu arvien tālāk anoreksijas bezdibenī, ir bailes – paniskas, pilnīgi iracionālas un veselam cilvēkam nesaprotamas bailes pieņemties svarā.
Pazīmes, kam jāpievērš uzmanību
Cilvēks cenšas uzturēt svaru zem minimālās normas, kas paredzēta atbilstošajam vecumam un garumam
Cilvēks izjūt spēcīgas bailes pieņemties svarā pat tad, ja svars ir nepietiekams, jūtas resns pat tad, kad badojas un strauji zaudē svaru
Cilvēks sevi pieradina ēst ārkārtīgi maz un vieglu ēdienu vai arī atsakās no ēdiena
Domāšana, garastāvoklis un sociālā dzīve kļūst norobežota, garastāvokļa maiņas kļūst biežākas
Bulīmijas gadījumā liela daudzuma pārtikas pazušana
Jebkādas norādes par atbrīvošanos no apēstā, iešana uz vannas istabu pēc ēšanas, vemšana, caurejas vai diurētisko līdzekļu lietošana
Uzmācīga sportošana, lai sadedzinātu uzņemtās kalorijas
Neparasts vaigu un žokļu pietūkums
Tulznas uz rokām un pirkstiem var norādīt uz mākslīgu vemšanas izraisīšanu
Dzīvesveida pielāgošana pārēšanās un vemšanas rituāliem
Norobežošanās no parastām darbībām un draugiem
Latvijā ir iespējas saņemt bezmaksas palīdzību vairākās ārstniecības iestādēs.
Bērnu Klīniskā Universitātes slimnīcas Gaiļezera novietnē: http://www.bkus.lv.
Bērnu psihiatrijas klīnikā Juglas ielā 20 Ir pieejams arī dienas stacionārs ar ēšanas traucējumu ārstēšanas programmu, psihiatrijas nodaļa un ambulatorā nodaļa.
Ja jums ir aizdomas par savas meitas vai dēla saslimšanu, šī ir pirmā vieta, kur vērsties pēc palīdzības, piesakoties pie bērnu psihiatra uz konsultāciju ar ģimenes ārsta nosūtījumu caur reģistratūru piezvanot uz 80708866.
Ja stāvoklis ir neatliekams - izsaukt NMP vai doties uz Bērnu klīniskās universitātes slimnīcas (BKUS) uzņemšanas nodaļu Vienības gatvē 45, Zemgales priekšpilsēta, Rīga, LV-1004.
Ir iespēja arī piezvanīt uz mentālās veselības atbalsta tālruni pusaudžiem un saņemt profesionālu atbalstu un specialista konsultāciju darba dienās no 12:00-19:00 zvanot uz +371 25737363, vai vēršoties Pusaudžu resursu centrā: https://pusaudzucentrs.lv
Rīgas psihiatrijas un Narkoloģijas centrs: http://www.rpnc.lv/.
Dienas aprūpes centri Rīgā:
Ambulatorais centrs „Pārdaugava” un Ambulatorais centrs „Veldre”.
Daugavpils psihoneiroloģiskā slimnīca https://dpns.gov.lv/index.php/lv/
Strenču psihoneiroloģiskā slimnīca: http://www.strencupns.lv/
Ja rodas neskaidri jautājumi par palīdzības saņemšanu, ir iespēja rakstīt uz e-pastu [email protected]
Psihiskās saslimšanas, to pazīmes, diagnostika un ārstēšanas metodes. Materiāls tapis sadarbībā sertificētu ārsti-psihiatri Dr. Ingu Zārdi
Padomi saskarsmē, komunikācijā un sadzīvē ar cilvēkiem ar dažādām psihiskām saslimšanām. Materiāls tapis sadarbībā ar sertificētu ārsti-psihiatri Dr. Ingu Zārdi
Copyright  ©  anoreksija.lv 2022